Zarxoʻja Saidazimov

Zarxoʻja Muratovich Saidazimov (1959-yil 26-aprel, Toshkent viloyati, Oʻzbekiston Sovet Sotsialistik Respublikasi) – uchuvchi, „Shuhrat“ medali va Oʻzbekiston Qahramoni unvoni sohibi.

 Hayoti va mehnat faoliyati 
1956-yil 26-aprelda Oʻzbekiston SSR Toshkent  viloyatida tavallud topgan.

Yoshligidagi qiziqishlar sabab 1974-yil Rossiya Sovet Federativ Sotsialistik Respublikasi Orenburg viloyatidagi Buguruslan fuqaro aviatsiyasi bilim yurtiga oʻqishga kiradi. Oʻqishni 1976-yili oʻqishni tamomlaydi. Soʻngra Sergeli birlashgan aviaotrayadida „An-2“ samolyotini boshqarish bilan faoliyatini boshlagan. Bu yerda 1984-yilgacha ishlagan. Keyingi faoliyati davomida „Tu-134“, „Tu-154“ kabi samolyotlarni boshqargan.
1992-yilda Oʻzbekiston Mil­liy aviakompaniyasi tashkil etilgach tajribali uchuvchi sifatida ishga taklif etilgan. Aviakompaniyada ilk parvozini „Toshkent-Bahrayn-Toshkent“ yoʻnalishida „Tu-154“ samolyotida boshlagan.

1998-yilda Zarxoʻja Saidazimov aviakompaniyada parvozlar guruhi rahbari, parvozlar majmuasi direktori birinchi oʻrinbosari etib tayinlanadi.

2003-yili Shuhrat medali, 2007-yilda esa „Oʻzbekiston Qahramoni“ unvoni bilan taqdirlagan.

Keyinchalik parvozlar xavfsizligi boʻyicha inspeksiya transport aviatsiyasi uchuvchi-inspektori, „Boeing“ uchish otryadi havo kemasi komandiri kabi lavozimlarda faoliyat yuritgan. Hozirda nafaqada.

 „101-reys“ 
2001-yi 11-sentyabr kuni Boeing-767 samolyoti bortida 180 yoʻlovchi bilan Amerika Qoʻshma Shtatlarining Nyu York shahriga 101-reys Zarxoʻja Saidazimov kapitanligida yoʻl oladi. Samolyot Jon F. Kennedi xalqaro aeroportiga yaqinlashadi. Bu paytda esa oʻsha mashhur terakt sababli aeroport samolyotlarni qabul qilmayotgan edi. Bu paytda Zarxoʻja Saidazimov Kanada xalqaro aeroportiga yoʻl oladi ammo bu yerda ham tigʻiz jadval sabab dispetcher 3 soatdan keyin qoʻnish imkoniyati borligini maʼlum qiladi. Ammo uchuvchi tavakkal qilib samolyotni aeroportning zaxira angariga qoʻndiradi.

Ushbu hodisaga bagʻishlab Akrom Shahnazarov rejissyorligidagi „101-reys“ nomli film ham tasvirga olingan. Filmda Zarxoʻja Saidazimov obrazini Hoshim Arslonov ijro etgan.

 Mukofotlari 
 2003-yil – respublikada fuqaro aviatsiyasini rivojlantirish va zamonaviy aviatsiya texnikasini oʻzlashtarishdagi xiz­ matlari, xalqlar oʻrtasida doʻstlikni mustakkamlashga qoʻshgan hissasi hamda ijtimoiy hayotda faol ishtiroki uchun – „Shuhrat“ medali,
 2007-yil – Vatan mustaqilligini mustahkamlash, uning jahon miqyosidagi shon-shuhratini yuksaltirish, islohotlarni yanada chuqurlashtirish borasida davlat va xalq oldidagi ulkan xizmatlari, ishlab chiqarish va ijtimoiy sohalardagi uzoq yillik qahramonona mehnati, xalqning bebaho madaniy-maʼnaviy merosini saqlash va rivojlantirish hamda yosh avlodni vatanparvarlik va xalqparvarlik ruhida, har tomonlama barkamol etib tarbiyalashga qoʻshgan katta hissasi uchun – „Oʻzbekiston Qahramoni“ unvoni.

 Yana qarang 
 Oʻzbekiston Qahramonlarining roʻyxati

 Manbalar 

 Adabiyotlar 

Turkum:Oʻzbekistonda aviatsiya